Twee wat polisievrou verkrag, vermoor swaar gestrafEen van die mans wat skuldig bevind is aan die moord en verkragting van ŉ polisievrou van Bloemfontein is twee keer lewenslank tronkstraf gevonnis. Die 36-jarige Amelia Henning se liggaam is verlede jaar in November met 34 steekwonde aangetref. Lucky Ngwedi (19) is ŉ bykomende 15 jaar tronkstraf gevonnis. Seanette Mashinini (23) is tot altesaam 52 jaar tronkstraf gevonnis. Hy het 25 jaar gekry vir moord, sewe jaar vir roof met verswarende omstandighede en 20 jaar vir verkragting. Die vonnisse sal gelyklopend uitgedien word. Die derde beskuldigde in die saak, Thabo Mokoena, is vroeër tot pasiënt van die staatspresident verklaar. Henning, ŉ administratiewe klerk en ook polisiereservis by die Mangaung polisiestasie, is die aand van 23 November verlede jaar in ’n stuk veld in Pasteurrylaan in Hospitaalpark beroof, verkrag en vermoor.